CELEX: 22004D0647
Language: da
Date: 2004-06-30 00:00:00
Title: 2004/647/EF: Afgørelse nr. 2/2004 truffet af AVS-EF-Ministerrådet den 30. juni 2004 om ændring af vilkårene og betingelserne for finansiering af kortvarige udsving i eksportindtægterne (bilag II til den i Cotonou undertegnede AVS-EF-partnerskabsaftale)

22.9.2004   
            
            
               DA
            
            
               Den Europæiske Unions Tidende
            
            
               L 297/18
            
         
      AFGØRELSE
      Nr. 2/2004 TRUFFET AF AVS-EF-MINISTERRÅDET
   
   den 30. juni 2004
   om ændring af vilkårene og betingelserne for finansiering af kortvarige udsving i eksportindtægterne (bilag II til den i Cotonou undertegnede AVS-EF-partnerskabsaftale)
   (2004/647/EF)
   AVS-EF-MINISTERRÅDET HAR —
   under henvisning til AVS-EF-partnerskabsaftalen, der blev undertegnet i Cotonou den 23. juni 2000, særlig artikel 100, og
   ud fra følgende betragtninger:
   
               (1)
            
            
               Det blev fremhævet i AVS-EF-partnerskabsaftalen, der blev undertegnet i Cotonou den 23. juni 2000, at det er vigtigt at have en ordning for supplerende støtte til afhjælpning af de negative virkninger af ustabile eksportindtægter.
            
         
               (2)
            
            
               I henhold til artikel 68, stk. 3, i AVS-EF-partnerskabsaftalen indrømmes de mindst udviklede AVS-stater samt AVS-indlandsstaterne og -østaterne en gunstigere behandling.
            
         
               (3)
            
            
               Det er fastsat i artikel 11 i bilag II til aftalen, at bestemmelserne i kapitel 3 i nævnte bilag, der vedrører finansiering af kortvarige udsving i eksportindtægterne, skal tages op til fornyet overvejelse senest efter to års anvendelse og derefter på anmodning af en af parterne.
            
         
               (4)
            
            
               Denne ordning for finansiering af kortvarige udsving i eksportindtægterne bør bringes til at fungere bedre, således at den bedre kan opfylde sin målsætning —
            
         TRUFFET FØLGENDE AFGØRELSE:
   Artikel 1
   Artikel 9, stk. 1, i bilag II til AVS-EF-partnerskabsaftalen affattes således:
   
      »1.   Berettigelse til supplerende midler foreligger ved:
      
                  a)
               
               
                  et fald på 10 % (2 % for de mindst udviklede AVS-stater, AVS-indlandsstaterne og -østaterne) i indtægterne fra eksport af varer i forhold til det aritmetiske gennemsnit af indtægterne i de første tre år af de første fire år forud for anvendelsesåret
                  eller
                  et fald på 10 % (2 % for de mindst udviklede AVS-stater, AVS-indlandsstaterne og -østaterne) i indtægterne fra eksport af samtlige landbrugs- eller mineprodukter i forhold til det aritmetiske gennemsnit af indtægterne i de første tre år af de første fire år forud for anvendelsesåret for stater, hvis indtægter fra landbrugs- eller mineeksport udgør mere end 40 % af de samlede indtægter fra eksport af varer
               
            
                  b)
               
               
                  en forværring på 2 % af det forventede offentlige underskud for det pågældende eller det følgende år.«
               
            
   Artikel 2
   Denne afgørelse træder i kraft på datoen for vedtagelsen.
   
      Udfærdiget i Bruxelles, den 30. juni 2004.
      
         
            På AVS-EF-Ministerrådets vegne,
         
         
            efter bemyndigelse, formanden for AVS-EF-Ambassadørudvalget
         
         J. OBIA